b'\n_START_ARTICLE_\nMartin Zori\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLeta 1955 je diplomiral na ljubljanski FE in 1980 doktoriral na zagreb\xc5\xa1ki Fakulteti za elektrotehniko in ra\xc4\x8dunalni\xc5\xa1tvo. Sprva se je zaposlil kot projektant elektrotehni\xc5\xa1kih naprav v mariborski Hidromonta\xc5\xbei. Od 1958 pa je predaval na Vi\xc5\xa1ji tehni\xc5\xa1ki \xc5\xa1oli v Mariboru, od 1986-1995 kot redni profesor. V znanstveno raziskovalnem delu se je ukvarjal z avtomatiko, linearnimi veznimi sistemi ter modeliranjem industrijskih procesov. V letih 1984\xe2\x88\x921985 je bil predsednik Republi\xc5\xa1kega komiteja za vzgojo in izobra\xc5\xbeevanje ter telesno kulturo  SRS. Bil je med ustanovitelji \xc5\xa1tudija tehnike na Univerzi v Mariboru. Sam ali v soavtorstvu je napisal ve\xc4\x8d u\xc4\x8dbenikov s podro\xc4\x8dja elektrotehnike. Za svoje delo je 1983 prejel \xc5\xbdagarjevo nagrado. Leta 1996 mu je Univerza v Mariboru podelila naslov zaslu\xc5\xbeni profesor.'